CELEX: 32015D0077
Language: lv
Date: 2015-01-19 00:00:00
Title: Padomes Lēmums (KĀDP) 2015/77 ( 2015. gada 19. janvāris ), ar ko ieceļ Eiropas Savienības īpašo pārstāvi Bosnijā un Hercegovinā

20.1.2015   
            
            
               LV
            
            
               Eiropas Savienības Oficiālais Vēstnesis
            
            
               L 13/7
            
         PADOMES LĒMUMS (KĀDP) 2015/77
   (2015. gada 19. janvāris),
   ar ko ieceļ Eiropas Savienības īpašo pārstāvi Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2011. gada 18. jūlijā pieņēma Lēmumu 2011/426/KĀDP (1), ar ko par Eiropas Savienības īpašo pārstāvi (ESĪP) Bosnijā un Hercegovinā iecēla Peter SØRENSEN kungu. ESĪP pilnvaru termiņš beigsies 2015. gada 30. jūnijā.
            
         
               (2)
            
            
               Tā kā Peter SØRENSEN kungs ir iecelts citā amatā, par ESĪP Bosnijā un Hercegovinā no 2015. gada 1. marta būtu jāieceļ Lars-Gunnar WIGEMARK kungs.
            
         
               (3)
            
            
               ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
            
         IR PIEŅĒMUSI ŠO LĒMUMU.
   1. pants
   1.   Ar šo Eiropas Savienības īpašā pārstāvja (ESĪP) Bosnijā un Hercegovinā Peter SØRENSEN kunga pilnvaras tiek apturētas 2014. gada 31. oktobrī.
   2.   Ar šo Lars-Gunnar WIGEMARK kungs tiek iecelts par ESĪP Bosnijā un Hercegovinā no 2015. gada 1. marta līdz 2015. gada 30. jūnijam. Viņš pildīs pilnvaras saskaņā ar Lēmumu 2011/426/KĀDP.
   3.   Padome var nolemt ESĪP pilnvaras pārtraukt agrāk, balstoties uz Politikas un drošības komitejas novērtējumu un Savienības Augstās pārstāves ārlietās un drošības politikas jautājumos priekšlikumu.
   2. pants
   Izdevumus saistībā ar administratīvās nepārtrauktības saglabāšanu starp ESĪP pilnvaru termiņiem laikposmā no 2014. gada 1. novembra līdz 2015. gada 28. februārim segs no finanšu atsauces summas, kas paredzēta Lēmuma 2011/426/KĀDP 5. panta 1. punktā.
   3. pants
   Šis lēmums stājas spēkā tā pieņemšanas dienā.
   Lēmuma 2. pantu piemēro no 2014. gada 1. novembra.
   
      Briselē, 2015. gada 19. janvārī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums 2011/426/KĀDP (2011. gada 18. jūlijs), ar ko ieceļ Eiropas Savienības īpašo pārstāvi Bosnijā un Hercegovinā (OV L 188, 19.7.2011., 30. lpp.).